open-index/open-wikipedia-markdown huggingface dataset:
דידייה זוקורה

**דגי אלאן דידייה זוקורה** (בצרפתית: **Déguy Alain Didier Zokora**; נולד ב-14 בדצמבר 1980, באבידג'ן) הוא כדורגלן עבר מחוף השנהב ששיחק בעמדת הקשר. זוקורה הוא שיאן ההופעות בנבחרת חוף השנהב עם 123 משחקים בינלאומיים.

## קריירה
הוא החל את הקריירה המקצוענית שלו בקבוצה מקומית מחוף השנהב, ASEC מימוסאס, משם עבר בשנת 2000 במועדון הבלגי ראסינג גנק. בקיץ 2004, הוא עבר לשחק בליגת העל הצרפתית במדי סנט אטיין. נכון להיום זוקורה שיחק 102 משחקים בינלאומיים במדי נבחרת חוף השנהב, בהם כבש שער בודד.

ב-22 ביוני 2006, פורסמו תמונות של זוקורה יחד עם אוהד של טוטנהאם הוטספר ודגל הקבוצה. האוהד שהצטלם עמו טען שהוא פגש בזוקורה, במהלך פגישה שלו עם סוכנו האישי ודמיאן קומולי נציגה של טוטנהאם, וסוכנו טען בסוף הפגישה שהשחקן קרוב לחתימה במדי טוטנהאם. באותו היום, ערוץ יורוספורט הצרפתי דיווח ידיעה שסנט אטיין הסכימה להצעה של טוטנהאם עבור הקשר, תמורת 8 מיליון פאונד. ב-30 ביוני 2006, הוא השלים רשמית את מעברו לטוטנהאם.

זוקורה הפך במרוצת הזמן אהוד ביותר על חבורות האוהדים של טוטנהאם, הרבה תודות לעובדה שבזמן מעברו לטוטנהאם הוא דחה הצעה מכובדת שהוצעה לו מהיריבה העירונית ארסנל, שכבר רכשה באותו הזמן קשר מחוף השנהב נוסף, אבו דיאבי. במהלך 100 המשחקים בהם שיחק עבור טוטנהאם, עדיין לא הצליח זוקורה לכבוש שער לקבוצתו.

דידייה קיבל את סרט הקפטן בטוטנהאם לראשונה בשלב הבתים של גביע אופ"א נגד חטאפה, בעיקר עקב פציעותיהם של עמיתיו לדלי קינג ופול רובינסון, ובעקבות ספלולו של קפטן המשנה רובי קין.

בקיץ 2009 זוקורה חתם במועדון הספרדי סביליה תמורת 9 מיליון יורו. הוא ערך את הופעתו הראשון בסביליה ב-30 באוגוסט 2009 במחזור הראשון של הליגה הספרדית במשחק חוץ נגד ולנסיה.

בשנת 2011 עבר לטרבזונספור מליגת העל הטורקית. ב-24 באפריל 2014 הוא עזב את הקבוצה.

## תארים
;ראסינג גנק
* ליגת העל הבלגית: 2001/2002

;טוטנהאם הוטספר
* גביע הפוטבול ליג: 2007/2008

;סביליה
* גביע המלך הספרדי: 2009/2010

## קישורים חיצוניים

* פרופיל 

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני מימוסאס
קטגוריה:כדורגלני ראסינג גנק
קטגוריה:כדורגלני סנט אטיין
קטגוריה:כדורגלני טוטנהאם הוטספר
קטגוריה:כדורגלני סביליה
קטגוריה:כדורגלני טרבזונספור
קטגוריה:כדורגלני אקהיסארספור
קטגוריה:כדורגלני פונה סיטי
קטגוריה:כדורגלני נורת'איסט יונייטד
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:ספורטאים איבוארים בצרפת
קטגוריה:ספורטאים איבוארים באנגליה
קטגוריה:ספורטאים איבוארים בספרד
קטגוריה:ספורטאים זרים בהודו
קטגוריה:ספורטאים זרים באינדונזיה
קטגוריה:איבוארים שנולדו ב-1980
טרנר

**טרנר** (Turner) הוא שם משפחה שמקורו באנגלית ומשמעותו עובד עם מחרטה.

קטגוריה:שמות משפחה לפי עיסוק
קטגוריה:שמות משפחה אנגליים
האיגרת השנייה אל התסלוניקים

**האיגרת השנייה אל התסלוניקים** היא איגרת מבין האיגרות שנכתבו על ידי השליח פאולוס (שאול התרסי). איגרת זו מהווה אחת מספרי הברית החדשה - כתבי הקודש של הנצרות.

## מחבר האיגרת
בפתיחת האיגרת מצוין שמו של פאולוס כמחבר האיגרת אולם שאלת היותו המחבר שנויה במחלוקת. התומכים בטענה שפאולוס הוא מחבר האיגרת מפנים אל הפסוקים האחרונים באיגרת בהם נאמר "אני, פאולוס, כותב ברכה זו במו ידי".

מאידך, החל משנת 1798 פורסמו מחקרים המפקפקים בהיות פאולוס כותב האיגרת וטוענים כי מדובר באיגרת פסדואפיגרפית שנכתבה על ידי אחד מתלמידיו לאחר מותו.

## תוכן האיגרת

האיגרת מופנית אל הקהילה הנוצרית בסלוניקי, ונכתבה ככל הנראה בהיותו של פאולוס בקורינתוס (בהנחה שהוא כתב את האיגרת). ככל הנראה האיגרת נכתבה בתגובה לאי הבנות שהתעוררו בסוגיה בדבר הביאה השנייה של ישו - אי הבנות שנבעו מאי הבנת האיגרת הראשונה.

## קישורים חיצוניים

* תרגומים שונים של האיגרת
* מאמרים שונים על האיגרת

קטגוריה:הברית החדשה
תסלוניקים 2
וילהלם שנמן

**וילהלם שנמן** (בגרמנית: **Wilhelm Schönmann**; 1889–1970) היה שחמטאי גרמני.

שנמן חלק מקום 8-9 בתחרות המבורג 1910, חלק מקום שני בתחרות המבורג 1913 (ניצח: פאול קריגר), ניצח את עמנואל לסקר במשחק סימולטני בשנת 1914 http://www.chessgames.com/perl/chessgame?gid=1380417 והגיע למקום ה-15 בתחרות מנהיים באותה שנה (ניצח: הלגואה) http://www.chessbase.de/nachrichten.asp?newsid=5003

לאחר מלחמת העולם הראשונה הגיע שנמן למקום השני בתחרות ברלין 1920, למקום הרביעי בתחרות קיל בשנת 1920 (ניצח: היינריך וגנר ), חלק מקום ראשון בתחרות וינה 1926 (דרג ב'), חלק מקום 6-7 בתחרות ברמן 1927 (ניצח: יפים בוגוליובוב), חלק מקום 10-11 בתחרות מגדבורג בשנת 1927 (ניצח: רודולף שפילמן) http://xoomer.alice.it/cserica/scacchi/storiascacchi/tornei/1900-49/1927magdeburg.htm, ניצח בתחרות לובק בשנת 1928, חלק מקום ראשון בתחרות המבורג 1930, הגיע למקום השני, אחרי הרברט הייניקה  בתחרות המבורג 1932 והגיע למקום השמיני בתחרות אאכן 1935 (האליפות השלישית של גרמניה, ניצח: קורט ריכטר).

שנמן ייצג את גרמניה באולימפיאדת השחמט 1926, אולימפיאדת השחמט הלא רשמית השנייה שהתקיימה בבודפשט. http://www.olimpbase.org/1926x/1926in.html, ובאולימפיאדת השחמט 1928, אולימפיאדת השחמט השנייה שאורגנה על ידי פיד"ה. http://www.olimpbase.org/1928/1928ger.html.
בין היתר ניצח את יאן שולץ ואת יאנוש בלוג וסיים בתיקו עם גזה נאגי.

לאחר מלחמת העולם השנייה שיחק במספר תחרויות בינלאומיות בשחמט בהתכתבות.

## קישורים חיצוניים

קטגוריה:שחמטאים גרמנים
קטגוריה:גרמנים שנולדו ב-1889
קטגוריה:גרמנים שנפטרו ב-1970
פרנץ פלאטקו

**פרנץ פלאקטו קופילץ** (בהונגרית: **Kopiletz Franz Platko**; 2 בדצמבר 1898, בודפשט, הונגריה – 2 בספטמבר 1982, סנטיאגו דה צ'ילה) היה שחקן ומאמן כדורגל הונגרי, ששיחק כשוער. פלאטקו היה פעיל בסוף העשור השני ובשנות ה-20 של המאה ה-20, ושיחק, בין היתר, בקבוצות מ.ט.ק. הונגריה, ברצלונה ורקראטיבו ולבה ובנבחרת הונגריה. לאחר פרישתו ממשחק אימן מספר קבוצות, והבולטות בהן היו ברצלונה, קולו-קולו, ריבר פלייט, בוקה ג'וניורס ונבחרת צ'ילה.

## קריירה
[שמאל|ממוזער|250px|שחקני ברצלונה שזכו ב[גביע המלך הספרדי|גביע ב-1928. משמאל לימין: 
עומדים: פורנס (מאמן), מאס, קאסטייו, ליורנס, ולטר, גוסמאן, קרלה ופלאטקו. יושבים: פיירה, ססטרה, סמיטייר, ארוצ'ה וסאז'י.]]

### כשחקן
פלאטקו החל את קריירת הכדורגל שלו בעיר מולדתו, בודפשט, במועדון מקומי. ב-1920 שיחק לתקופה קצרה בווינה. כשחזר לבודפשט שיחק במ.ט.ק. הונגריה. בשנותיו בהונגריה, בין 1917 ל-1923, שיחק 6 פעמים במדי נבחרת הונגריה.

פלאטקו שותף בשני משחקי ידידות של קבוצתו מול ברצלונה, ובזכות הצגת יכולת מרשימה הוצע לו חוזה במועדון. פלאטקו הובא כמחליפו של ריקרדו זאמורה, אך במהרה הוא ביסס את מעמדו בקבוצה בזכות עצמו. הוא שיחק שבע שנים בברצלונה, בין 1923 ל-1930. בזמנו בקבוצה זכה עמה בשש אליפויות קטלוניה, שלושה גביע המלך ובאליפות ספרד הראשונה. גבורתו במשחק הגמר של גביע המלך ב-1928 הרשימה את המשורר רפאל אלברטי שכתב אודותיו שיר.

פלאטקו עבר לרקראטיבו ולבה ב-1931 ופרש לאחר שנה.

### קריירת אימון
מיד לאחר פרישתו החל לעבוד כמאמן. הוא אימן בצרפת בשתי קבוצות שונות בין 1932 ל-1934, לפני שחזר לברצלונה להיות מאמן הקבוצה בעונת 1934/35. על אף זכייה באליפות קטלוניה הוא הוחלף על ידי פטריק אוקונל. פלאטקו עבר לדרום אמריקה, בה זכה להצלחה רבה כמאמן. ב-1939, בראשונה מבין שלוש קדנציות שונות בקולו-קולו הוביל את הקבוצה לאליפות. ב-1940 אימן לתקופה קצרה את ריבר פלייט הארגנטינאית, לפני שחזר לקדנציה שנייה בקולו-קולו, שגם בה זכה באליפות הליגה. ב-1941 מונה למאמן נבחרת צ'ילה. הוא היה מאמנה בטורנירי קופה אמריקה לשנים 1942 ו-1945. במקביל, בשנת 1942, אימן שני מועדונים צ'ילאנים נוספים. ב-1949 אימן את בוקה ג'וניורס. ב-1953 חזר לקדנציה שלישית ואחרונה בקולו-קולו. פעם נוספת זכה עם הקבוצה באליפות הליגה.

לאחר שני עשורים הרחק מברצלונה, חזר פלאטקו לאימון מועדון הכדורגל ברצלונה בעונת 1955/56. בעונה זו, עם שחקנים כגון לאזלו קובאלה ולואיס סוארס, ניצחה הקבוצה בעשרה משחקי ליגה רצופים. השיא לא נשבר עד 2005. למרות רצף הניצחונות, סיימה הקבוצה במקום השני, מאחורי אתלטיק בילבאו. פלאטקו הוחלף בתום העונה.

## קישורים חיצוניים

* פרנץ פלאטקו באתר הרשמי של מועדון הכדורגל ברצלונה
* סטטיסטיקה בלה ליגה כשחקן
* סטטיסטיקת אימון בלה ליגה

קטגוריה:כדורגלנים הונגרים
קטגוריה:שוערי כדורגל הונגרים
קטגוריה:בודפשט: כדורגלנים
קטגוריה:כדורגלני מ.ט.ק. בודפשט
קטגוריה:כדורגלני ברצלונה
קטגוריה:כדורגלני רקראטיבו ולבה
קטגוריה:כדורגלני נבחרת הונגריה
קטגוריה:מאמני כדורגל הונגרים
קטגוריה:מאמני ברצלונה (כדורגל)
קטגוריה:מאמני קולו-קולו
קטגוריה:מאמני ריבר פלייט
קטגוריה:מאמני נבחרת צ'ילה בכדורגל
קטגוריה:מאמני בוקה ג'וניורס
קטגוריה:הונגרים שנולדו ב-1898
קטגוריה:הונגרים שנפטרו ב-1982
מרזיביט

**מרזיביט** הוא סגנון של מוזיקת ביט שנוצר והתפתח בקרב הלהקות שהופיעו בצפון-מערב אנגליה, בעיקר בליברפול. הסגנון קרוי על שם נהר מרזי, אחד ממייצגי נופיה של ליברפול. סגנון זה החל להתגבש בתחילת שנות ה-60 של המאה ה-20. שלוש הלהקות שהיו הכי מזוהות עם המרזיביט הן: ג'רי והפייסמייקרס, בילי ג'יי קריימר והדקוטות והביטלס. להקות נוספות המזוהות עם סגנון זה הן: המחפשים, מתבודדי הרמן פיטר וגורדון פרדי והחולמים, סווינגינג בלו ג'ינס והזמרת . סגנון המרזיביט הפשוט והקליל לא יכול היה להתמודד עם התפתחות הרוק מסוף 1965 והלאה, ומאז דעך ושקע ולא ענה על ביקוש המאזינים שהחלו להיות מושפעים מהרוק המורכב יותר.

## קישורים חיצוניים
* It wasn’t just about the Beatles – Here are 12 other bands who made the 1960s Merseybeat scene, באתר The Guide Liverpool 29 בפברואר 2020

קטגוריה:סגנונות מוזיקליים
קטגוריה:ליברפול: תרבות
קרלוס חימנס

**קרלוס חימנס סאנצ'ס** (בספרדית: **Carlos Jiménez Sánchez**; נולד ב-10 בפברואר 1976 במדריד, ספרד) הוא כדורסלן עבר ספרדי ששיחק בעמדת הסמול פורוורד.

## קריירה
חימנס שיחק באסטודיאנטס במשך רוב הקריירה, 12 עונות בהן המועדון עלה לצמרת הכדורסל הספרדי והאירופי. במהלך שנותיו הוביל את קבוצתו לזכייה בגביע הספרדי (1999/00), להופעה בסדרת הגמר של הליגה הספרדית (2003/04), הישגים שנחשבים לבין הטובים ביותר של המועדון עד היום. באירופה המועדון הופיע פעמיים בחצי גמר היול"ב קאפ (2002/03, 2003/04) ופעם אחת בגמר גביע קוראץ' (1998/99). כושר מנהיגותו ואופיו הפכו אותו לסמל ולמנהיג במועדון ממדריד וכן לאחר מכן לקפטן נבחרת ספרד.

בקיץ 2006, לאחר תקופתו הממושכת במדריד, עזב את אסטודיאנטס ועבר לאוניקאחה מאלגה, בה שיחק משך 5 עונות רצופות. בקיץ 2011 שב לאסטודיאנטס כשהוא חותם על חוזה לעונה אחת בשורותיה.

חימנס השתייך לסגל הנבחרת הלאומית של ספרד משנת 1999. במשך שנותיו בנבחרת זכה עם נבחרתו פעם במדליית הארד באליפות אירופה של 2001, שלוש פעמים במדליית הכסף באליפויות אירופה של 1999, של 2003 ושל 2007 ובמדליית הזהב באליפות העולם 2006.

## קישורים חיצוניים

קטגוריה:כדורסלנים ספרדים
קטגוריה:מדריד: ספורטאים
קטגוריה:כדורסלני אסטודיאנטס מדריד
קטגוריה:כדורסלני אוניקאחה מאלגה
קטגוריה:כדורסלני נבחרת ספרד
קטגוריה:כדורסלנים באולימפיאדת בייג'ינג (2008)
קטגוריה:ספרדים שנולדו ב-1976
התזמורת הסימפונית של מינכן

**התזמורת הסימפונית של מינכן** (בגרמנית: **Münchner Symphoniker***)* הוקמה בשנת 1945 בידי המנצח קורט גראונקה בשם "התזמורת הסימפונית גראונקה". מאז 1990 היא נושאת את שמה הנוכחי. בקונצרטים שהתזמורת מקיימת במסעותיה הקבועים בארצות חוץ היא מרבה לשתף סולנים צעירים וכישרונות ממקומות שונים, במטרה לעודד את דור הנגנים הבא. תזמורת מינכן הקליטה מוזיקה ליותר מ-500 סרטים, ביניהם המוזיקה של ג'רי גולדסמית ל-The Wind and the Lion, המוזיקה של כריסטופר יאנג ל-Hellbound: Hellraiser II  ופסקול הסרט שתיקת הכבשים שכתב הווארד שור. בעונת 2005-06 יצאה בתזמורת לסיור הראשון שלה בארצות הברית, בניצוח ובניהולו של פיליפ אנטרמון.

## מנצחים ראשיים
* ג'וזף בסטיאן (2023 - ממשיך)
* קווין ג'ון אדוסיי (2014 - 2022)
* גאורג שמהה (2006 - 2013)
* הייקו מתיאס פרסטר (1999 - 2006)
* כריסטוף סטפ (1998 - 1999)
* קורט גראונקה (1945 - 1989)

## קישורים חיצוניים
* 

מינכן, סימפונית
תזמורת סימפונית
צבי שטולפר

**צבי הרמן הירשל שטוֹלְפֶר** (30 בנובמבר 1922 – 30 ביולי 1998) היה שחקן תיאטרון, במאי ומשורר ישראלי.

## קורות חיים
שטולפר נולד ב-1922 בשם הרמן לאברהם ולסבינה בצ'רנוביץ שברומניה (כיום באוקראינה).

החל לעסוק בתיאטרון עוד במלחמת העולם השנייה, בתקופת כליאתו במחנה הריכוז בוואפניארקה (Vapniarka) שבטרנסניסטריה. שם כתב וביים מערכונים מחיי האסירים.

בוגר אוניברסיטת קמפולונג מולדובנסק במולדובה, בחוג לספרות ולאמנות. משסיים את לימודיו, הקים וניהל חוגי דרמה. אחר-כך הוזמן לבוקרשט, וב-1948 הצטרף לתיאטרון יידיש הממלכתי, שם הכיר את ליא קניג. עד שנת 1957 השתתף כשחקן בהרבה הצגות, כתב וביים חמש הצגות מוזיקליות.
בשנת 1958 נישא לליא והשניים התכוונו לעלות לישראל, אולם הרשויות ברומניה מנעו את יציאתם.
שטולפר החל לעבוד במפעל קופסאות ובני הזוג קיבלו היתר יציאה מרומניה רק ב-1961. בני הזוג בחרו שלא להביא ילדים לעולם.

בישראל התקבל כבר בשנת עלייתו ארצה לתיאטרון הבימה. בהבימה ביים את ההצגה "פיקניק לשניים" (הציגו ליא קניג ושמואל עצמון). בין השאר הופיע בהצגות:
"משפט הקופים", "אדון פונטילא ומאטי משרתו", "דירה להשכיר" (מחזה של שלמה בר שביט, 1962), "מלחמה ושלום", "חלום ליל קיץ", "קולומב" (מחזה של ז'אן אנוי, 1971), "מכולת" (מחזה של הלל מיטלפונקט, 1982), "אמא קוראז' וילדיה", "השקיעה" (מחזה של יצחק באבל, 1965).
בהמשך היה שחקן ובמאי גם בתיאטרון היידי במשך יותר משלושים שנה. כתב וביים את המחזות הבאים ביידיש: חכמה מונחת בכיס (1963), יידישה גליקן (1964), הרחוב הצדדי, חתונת הכסף (1965), העושה נפלאות.

ב-1995 השתתף בסרט "זכרון דברים" בבימויו של עמוס גיתאי.

צבי שטולפר נפטר ב-1998, בגיל 75, ממחלת הסרטן. נקבר בבית העלמין קריית שאול. הותיר אחריו את אשתו, ליא קניג.

## קישורים חיצוניים

* 

## הערות שוליים

קטגוריה:שחקני תיאטרון ישראלים
קטגוריה:עולים בשנות ה-1960
קטגוריה:שחקני תיאטרון יידיש
קטגוריה:ניצולי השואה: אוקראינה
קטגוריה:ניצולי השואה: רומניה
קטגוריה:במאי תיאטרון יהודים רומנים
קטגוריה:אישים הקבורים בבית הקברות קריית שאול
קטגוריה:אל-הוריים ישראלים
קטגוריה:ישראלים ילידי רומניה
קטגוריה:ישראלים שנולדו ב-1922
קטגוריה:ישראלים שנפטרו ב-1998
VLC media player

**VLC media player** היא תוכנת נגן מדיה חופשית פופולרית אשר מפותחת על ידי צוות VideoLAN.

VLC הוא נגן מולטימדיה נייד, מקודד אשר תומך בתבניות רבות מסוג אודיו ווידאו, פורמטי קבצים, כמו גם תקליטורי DVD ו־VCD. נגן זה יכול גם להזרים קול ותמונה מעל רשתות מגוונות ולהמיר פורמטים שונים. חידוש נוסף שיש בתוכנה הוא אי־תלות באזורים (zone) בדיסקים של DVD כמו בשאר הנגנים בשוק.

התוכנה זמינה במגוון פלטפורמות שונות כגון BeOS, Syllable, BSD, לינוקס, OS X, Microsoft Windows, MorphOS ו־Solaris, והיא נמצאת בשימוש נרחב עם למעלה מ־2 מיליארד הורדות, נכון לשנת 2018.

## היסטוריה
פיתוח התוכנה החל בשנת 1999 על ידי צוות VideoLAN אשר הורכב מסטודנטים צרפתיים מבית הספר "École centrale Paris" בפריז. כיום צוות הפיתוח כולל מפתחים מלמעלה מ־20 מדינות, אשר כוללים בין השאר מפתחים מארצות הברית, הולנד, נורווגיה וגרמניה. החל מה־1 בפברואר 2001 התוכנה מופצת תחת הרישיון הציבורי הכללי של גנו.

גרסה 1.0.0 יצאה ב־7 ביולי 2009. החל מגרסה 2.0.0, שיצאה ב־18 בפברואר 2012, שונה הרישיון של הספריות הבסיסיות של התוכנה מ־GPL ל־LGPL.

לגרסאות יש שמות קוד שהם שמות של דמויות מספרי עולם הדיסק. לדוגמה, גרסה 2.2.1 נקראת Weatherwax.

במאי 2017 נחשפה פרצת אבטחה על ידי חברת צ'ק פוינט בתהליך הורדת הכתוביות של התוכנה. בעקבות הדיווח הפרצה נחסמה ופורסמה גרסה מעודכנת של VLC.

## קישורים חיצוניים

* 

## הערות שוליים

קטגוריה:נגני מדיה
קטגוריה:תוכנה חופשית
קטגוריה:תוכנות שהושקו ב-2001
קטגוריה:תוכנה חוצת פלטפורמות
מכרז הפוך

**מכרז הפוך** היא שיטת מכירה הנגזרת ממכירה פומבית, ובה מספר מוכרים מתחרים על עסקה עם קונה יחיד. המוכר הזוכה הוא זה שהציע את המחיר הנמוך ביותר.
## שיטת המכרז

המכרז מהווה אתגר אסטרטגי הנובע מכללי ההשתתפות הבאים:

* בכל מכרז קיים מחיר מרבי אותו יכול הלקוח להציע עבור המוצר. לצורך ההסבר נניח שהמחיר הוא 100 ₪. במטרה לזכות על הלקוח להגיש הצעה הנמוכה או שווה למחיר המרבי. לקוח שהגיש הצעה בסכום של 100.00 ₪ ימוקם במקום הראשון, במידה ולא הוגשה הצעה זו על ידי לקוח נוסף. לקוח אחר שיגיש את אותה ההצעה בסכום הנ"ל יבטל את הצעת המתחרה הראשון. מעתה ואילך כל משתתף שיגיש הצעה בסכום 100.00 ₪ הצעתו תהיה לא פעילה במכרז. במקרה זה את המקום הראשון יתפוס לקוח שהגיש סכום נמוך מ-100.00 ₪ והצעתו היא היחידה. הטבלה המצורפת ממחישה את התיאור הנ"ל.

* כאמור בסעיף הקודם, ההצעות המופיעות בטבלת המכרז כפעילות, הן הצעות ייחודיות בלבד. מלבד זאת ישנם שני כללים נוספים:

א. כל משתתף במכרז יכול להחזיק בכל נקודת זמן עד 3 הצעות פעילות ברצף. במידה ומשתתף הגיש הצעה פעילה נוספת והיא מתווספת לרצף ה-3, ההצעה הנמוכה ביותר ולכן הרחוקה מהמחיר המרבי תיפסל. להלן תיאור –

ב. כל משתתף במכרז יכול להחזיק בכל זמן נתון, עד 10 הצעות פעילות בלבד במכרז כולו.

* במהלך המכרז הצעותייך חשופות עבורך בלבד והצעותיהם של שאר המשתתפים במכרז אינן גלויות. בסיום המכרז ייחשפו כל ההצעות.
## גורמים המשפיעים על הצלחת מכרז הפוך

במחקר מקיף שנערך נבדקו מספר רב של מכרזים הפוכים, ונותחו הפרמטרים שהביאו למכרז מוצלח (בו המחיר שהושג נמוך ממחיר השוק הרגיל) או למכרז שלא הצליח (המחיר שהושג היה מחיר השוק או גבוה ממנו). שלא במפתיע, רמת התחרות בשוק הייתה הגורם המובהק ביותר להצלחת מכרז.

שני ממצאים מפתיעים נמצאו במחקר זה:
#למרות המקובל בספרות (אם כי לא נבדק אמפירית עד כה), סכום הרכישה הצפוי לא היווה גורם המשנה את תוצאת המכרז. כלומר - בהינתן שכל שאר הנתונים זהים, סכום הרכישה לא שינה את התוצאה.
#מספר הספקים המשתתפים במכרז לא שינה את התוצאה כאשר השתתפו לפחות שלושה ספקים. לא נמצא הבדל בין מכרז בו השתתפו חמישה ספקים למכרז בו השתתפו עשרה ספקים.

המחקר בדק פקטורים נוספים ואת מידת השפעתם. כמו כן בדק המחקר את יחסי הגומלין בין גורמים שונים (כמו מספר הספקים ביחס לסכום המכרז - האם יש יותר או פחות ספקים כאשר סכום המכרז גבוה) וכן את השפעתם של מורכבות המכרז ואיכות הדרישות.

## סגירת מכרז
* בכל מכרז נקבעת כמות מינימום של הצעות עבור המוצר. רק במידה והושגה הכמות המינימלית ייסגר המכרז ברגע שבו תסתיים הספירה לאחור לסיום המכרז.

* **הזוכה במכרז** – לכשתסתיים הספירה לאחור, המשתתף שיעמוד במקום הראשון בטבלה הוא הזוכה במכרז ובמוצר המוצע בו.

## לקריאה נוספת
* 

## קישורים חיצוניים
* 
* http://www.scribd.com/doc/39032383/Electronic-Reverse-Auction-and-the-Public-Sector-Factors-of-Success-Moshe-E-Shalev-Stee-Asbjorensen. Shalev Moshe and Asbjornsen Stee, "ELECTRONIC REVERSE AUCTIONS AND THE PUBLIC SECTOR – FACTORS OF SUCCESS", Journal of Public Procurement, 10(3) 428-452.

קטגוריה:מסחר
קטגוריה:תכנון מנגנונים
Windows Media Center

**Windows Media Center** היא תוכנת PVR למחשב מסוג HTPC. בדומה לרוב תוכנות ה-PVR, גם תוכנה זו מסוגלת לבצע הקלטה מתוזמנת, הקפאה ומעבר להקלטה וכן להציג מרחב רב של מדיות דיגיטליות כמו השמעת מוזיקה, צפייה בסרטי DVD, צפייה בתמונות, והקשבה לשידורי רדיו אינטרנט ו-FM.

התוכנה תומכת בהקלטה מתוכננת לפי שם התוכנית או לפי זמן השידור בעזרת לוח שידורים אלקטרוני המתעדכן דרך האינטרנט.

ניתן באמצעות התוכנה ובאמצעות מכשיר Windows Media Center Extender לשדר את התוכן אשר הוקלט במחשב, דרך רשת ביתית רגילה לשאר הטלוויזיות בבית או לקונסולת ה-Xbox 360.

## תכונות
### טלוויזיה
באמצעות כרטיס טלוויזיה התוכנה מסוגלת לנגן ולהקליט שידורי טלוויזיה. את התוכן אשר מוקלט באמצעות התוכנה ניתן לאחר מכן לצרוב על גבי תקליטורי DVD או להעביר לנגן מדיה נייד.

### מוזיקה
התוכנה מסוגלת לארגן ולהציג את כל קובצי המוזיקה הנמצאים על הכונן הקשיח. במצב ברירת המחדל אלבומי המוזיקה מסודרים בסדר אלפביתי יחד עם עטיפות האלבומים. באמצעות התוכנה ניתן להוריד את עטיפות האלבומים באופן אוטומטי מהאינטרנט אשר שניתן לצרף את עטיפות האלבומים באופן ידני.

### [[Commercial skipping|דילוג על פרסומות]]
בדומה ל-TiVo, כאשר צופים בתוכן אשר הוקלט בעזרת – Windows Media Center ניתן להריץ את הפרסומות במהירות באמצעות לחיצה על כפתור fast-forward. למעשה משתמשים רבים בכוונה מחכים 10–15 דקות לפני שהם צופים בשידור חי על מנת שיהיו מסוגלים להריץ את מקבצי הפרסומות.

כמו כן, באמצעות התקנת פלאג אינים חיצוניות כמו DVRMSToolbox, Lifextender או MCEBuddy, ניתן לדלג מעל פרסומות באופן אוטומטי (פונקציה אשר איננה נתמכת על ידי מיקרוסופט).

### אפליקציות
המדיה סנטר כולל אפשרות גלישה באתרי אינטרנט מהמובילים בישראל, שהותאמו במיוחד לצפייה בטלוויזיה. אתרי התוכן מאפשרים צפייה בתכנים מגוונים כמו תוכניות טלוויזיה, מוזיקה, ספורט, חדשות, לייף סטייל, ילדים ומשחקים. 

האתרים עשירים בתכני וידאו והגלישה בהם מתבצעת באמצעות השלט של המדיה סנטר. מהיום האינטרנט והטלוויזיה מחוברים בצורה קלה ונוחה מאי פעם.

כאן תוכלו לראות את שותפי התוכן הישראלים אשר יופיעו במדיה סנטר (חלקם לאחר תקופת ההשקה):

yesVideo - באתר תוכלו למצוא תכנים ממגוון התכנים המדהים, המוביל והענק של yes

ynet - במדיה סנטר כולל עמוד ראשי ועמודי חדשות ווידאו. בעמודים משולבים קטעי וידאו תואמים ומבזקים

MSN – כל מה שרותח בתעשיית הבידור, היופי והזוהר: כל הכוכבים, ההופעות, הפתיחות ותצוגות האופנה

TIPO - בטיפו מגוון רחב של פעילויות קהילתיות, כתבות תוכן מרתקות, פורמים, משחקים, פעילויות וידאו ועוד

ONE - באתר הספורט ONE תוכלו לצפות בחדשות הספורט, מבזקים, כתבות וידאו ותוצאות בזמן אמת היישר מהמגרש!

FLIX - אתר הווידאו הגדול בישראל מבית "תפוז אנשים"

"בריינפופ" - מגוון סרטונים מצוירים מבית ברינפופ, ספק התוכן המוביל בתחום האנימציה החינוכית. העשרה לילדים ולכל המשפחה

360 - פורטל וידאו ייחודי במגוון תחומים- אוכל, עיצוב הבית, ניו אייג' וקבלה, גייז, לימודים ועוד."דפי זהב" - כל מאגר העסקים של דפי זהב ניתן לחיפוש מהיר, בסביבת מדיה סנטר
## קישורים חיצוניים
* 
* אתר הבית של התוכנה

קטגוריה:קולנוע ביתי
קטגוריה:טלוויזיה: טכנולוגיה
קטגוריה:תוכנות PVR
קטגוריה:אלקטרוניקה בידורית
קטגוריה:Windows
קטגוריה:תוכנות שהושקו ב-2002
פול סטלטרי

**פול סטלטרי** (אנגלית: Paul Stalteri; נולד ב-18 באוקטובר 1977) הוא כדורגלן עבר קנדי ששיחק בעמדת המגן והקשר. את רוב הקריירה שלו העביר בורדר ברמן שם שיחק 7 עונות. כמו כן, לזכותו 84 הופעת במדי נבחרת קנדה.

## קריירת מועדונים
פול החל את קריירת הכדורגל שלו כאשר שיחק שנה אחת בקבוצת אוניברסיטת קלמסון בשנת 1996, אותה האוניברסיטה בה שיחק הכדורגלן האמריקאי אוגוצ'י אוניאו. אחרי שנתו הראשונה באוניברסיטה הוא נהפך לשחקן מקצועי, וחתם על חוזה בקבוצת הכדורגל הקנדית טורונטו לינקס בזמן שלמד באוניברסיטת יורק. אחרי ששיחק עונה אחת בטורונטו, יחד עם עמיתו לנבחרת הקנדית דוויין דה רוסריו, בה הוביל את הקבוצה עם 8 שערים ושני בישולים, סטלטרי הובחן על ידי מגלה כישרונות של מועדון הכדורגל הגרמני ורדר ברמן, ואחרי תקופת מבחן הוא נקנה על ידי המועדון הגרמני. אחרי שלוש שנים בקבוצת המילואים של ברמן, פול ערך את הופעת הבכורה שלו בקבוצה הבכירה באוגוסט 2001, וכבש גם את שערו הראשון ושל העונה נגד אנרג'י קוטבוס.

במהלך עונת 2001-2002, סטלטרי קנה את מקומו בהרכב הקבוצה והמשיך לשחק במרבית המשחקים גם בעונה שלאחר מכן, 2002-2003. בעונת 2003-2004, סטלטרי הפך להיות השחקן הקנדי הראשון שזוכה באליפות הבונדסליגה, לאחר שזכה בה עם קבוצתו ורדר ברמן.

במאי 2005, סטלטרי עבר למועדון הפרמייר ליג האנגלי טוטנהאם הוטספר. כבר בעונתו הראשונה, נהנה מהיותו שחקן הרכב בקבוצה, אבל הגעתו לוייט הארט ליין של המגן הצרפתי פסקל שימבונדה, גרמה לו להיות עדיפות שנייה להרכב.

ב-31 בינואר 2008, סטלטרי עבר לפולהאם בהשאלה עד סיום עונת 2007-2008. הוא ערך את הופעת הבכורה שלו בפולהאם במשחק חוץ נגד מידלסברו, ב-9 בפברואר 2008, בו הפסיד עם קבוצתו 1-0.

בחלון ההעברות של עונת 2008-2009, חתם סטלטרי בבורוסיה מנשנגלדבך, וחזר לשחק בליגה הגרמנית. בשנת 2011 פרש ממשחק פעיל.

## קריירה בינלאומית
סטלטרי היה שחקן הרכב קבוע במדי נבחרת קנדה, מאז שערך את הופעת הבכורה שלו ב-17 באוגוסט 1997 נגד נבחרת איראן. ב-1 ביוני 2007, סטלטרי קיבל את סרט הקפטן של הנבחרת במשחק ידידות נגד ונצואלה, ומאז נשאר הקפטן בשבעת המשחקים הבאים של קנדה, כולל המשחקים בגביע הזהב של CONCACAF בשנת 2007. בסך הכל צבר 84 הופעות במדי נבחרת קנדה בהן כבש 7 שערים.

## קישורים חיצוניים

* 

קטגוריה:כדורגלנים קנדים
קטגוריה:מגני כדורגל קנדים
קטגוריה:טורונטו: כדורגלנים
קטגוריה:כדורגלני ורדר ברמן
קטגוריה:כדורגלני טוטנהאם הוטספר
קטגוריה:כדורגלני פולהאם
קטגוריה:כדורגלני בורוסיה מנשנגלדבך
קטגוריה:כדורגלני נבחרת קנדה
קטגוריה:קנדים ממוצא גיאני
קטגוריה:כדורגלני גביע הזהב 2000
קטגוריה:כדורגלני גביע הקונפדרציות 2001
קטגוריה:כדורגלני גביע הזהב 2002
קטגוריה:כדורגלני גביע הזהב 2003
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:בוגרי אוניברסיטת יורק
קטגוריה:ספורטאים קנדים בגרמניה
קטגוריה:ספורטאים קנדים באנגליה
קטגוריה:קנדים שנולדו ב-1977
אליפות אירופה בכדורסל 1995

**אליפות אירופה בכדורסל 1995**, המכונה גם **[[יורובאסקט]] 1995** היא האליפות ה-29 לנבחרות הכדורסל האירופיות שאורגנה על ידי פיב"א אירופה. התחרות נערכה באתונה, יוון בין ה-21 ביוני ל-2 ביולי. נבחרת יוגוסלביה זכתה בתחרות בפעם השישית בתולדותיה אחרי שניצחה את נבחרת ליטא בגמר. שארונאס מרצ'יוליוניס הליטאי הוכרז כשחקן המצטיין בתחרות.

## מיקומים

## שיטת התחרות
רק 2 נבחרות העפילו לתחרות ישירות - האלופה המכהנת והנבחרת המאחרת. יתר 12 נבחרות העפילו תוך השתתפות בשלבים שונים של תחרויות מקדימות.

בשלב ראשון 14 הנבחרות חולקו ל-2 בתים של שבע נבחרות. ארבע נבחרות מכל בית העפילו למשחקי פלייאוף שהחלו ברבע הגמר.

נבחרות שהגיעו לשלב חצי הגמר העפילו למשחקי כדורסל באולימפיאדת אטלנטה.

## מהלך התחרות
14 הנבחרות חולקו לשני בתים של שבע נבחרות. ארבע הנבחרות הראשונות מכל בית העפילו לשלב הבא.
### בית א'

### בית ב'

### שלבי ההצלבה

### משחק הגמר

.

## נבחרת ישראל
נבחרת ישראל בכדורסל העפילה לאליפות דרך המוקדמות.

היא סיימה את משחקי בית א' במקום החמישי ואת האליפות במקום התשיעי.
### סגל נבחרת ישראל

מאמן - צביקה שרף

## שחקנים מצטיינים
* השחקן המצטיין -  שארונאס מרצ'ולוניס
* מלך הסלים -  שארונאס מרצ'ולוניס - 23.7 נקודות למשחק
* מלך הריבאונדים -  ארווידאס סאבוניס - 15.3 ריבאונדים למשחק
* מלך האסיסטים -  טוני קוקוץ' - 5.3 אסיסטים למשחק

### חמישיית הטורניר
*  שארונאס מרצ'ולוניס
*  טוני קוקוץ'
*  פאניס כריסטודולו
*  ולאדה דיבאץ
*  ארווידאס סאבוניס
## דירוג סופי

## קישורים חיצוניים
* יורובאסקט 1995 באתר פיב"א אירופה
* האליפות, באתר פיב"א
* תיאור משחק הגמר
* תחרות העפלה ראשית
* תחרות העפלה נוספת
* סיכום הנתונים
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ביוון
קטגוריה:אתונה: תחרויות ספורט
קטגוריה:תחרויות כדורסל ב-1995
פיליפ אנטרמון

**פיליפ אנטרמון** (בצרפתית: **Philippe Entremont**, נולד בריימס ב-7 ביוני 1934) הוא פסנתרן ומנצח צרפתי. אנטרמון הרבה בהקלטות במהלך הקריירה שלו, והידועה ביותר ביניהן היא הקלטה משנת 1961 לקונצ'רטו לפסנתר מס' 1 של צ'ייקובסקי, עם הפילהרמונית של ניו יורק בניצוח ליאונרד ברנשטיין.

## קורות חייו
אנטרמון נולד להורים מוזיקליים. אמו הייתה פסנתרנית, זוכת ה"גראן פרי" ואביו היה מנצח אופרה. פיליפ החל ללמוד נגינה בפסנתר בגיל שש, אצל אמו. אביו קירב אותו אל עולם המוזיקה הקאמרית והתזמורתית. הוא למד בפריז אצל מרגריט לונג ונכנס לקונסרבטואר הלאומי. בגיל 12 זכה בפרס על קריאה מהדף, בגיל 14 בפרס למוזיקה קאמרית ובגיל 15 בפרס על נגינה בפסנתר. בתחרות הבינלאומית לונג-טיבו, שבה השתתף בגיל 16, זכה בעיטור כבוד מיוחד (Laureat). כעבור שנה זכה בפרס בתחרות בריסל בחסות אליזבת מלכת בלגיה והחל ברצינות בקריירה של הופעות קונצרטיות בפסנתר. אנטרמון הקליט רבות מיצירותיו של פרידריך קולאו.

תוך חמש שנים עשה לו שם כקול חדש וחשוב בעולם הפסנתר האירופאי. מסעות קונצרטים בדרום אמריקה ובארצות הברית הרחיבו את ההכרה שזכה בה. יוג'ין אורמנדי ערך לו מבחן בשנת 1954 והזמין אותו מניה וביה להופעת הבכורה שלו עם תזמורת פילדלפיה, שנערכה בנובמבר 1956. הקלטה שלו לחברת קולומביה עם יוג'ין אורמנדי משנת 1957 או 1958, שהופצה באירופה באמצעות חברת פיליפס רקורדס  (למשל, הרפסודיה של רחמנינוב על נושא של פאגאניני) משמרת את הלך הרוח המרומם שאפיין את הופעות הבכורה שלו באירופה. הקלטתו לקונצ'רטו השני של רחמנינוב עם ליאונרד ברנשטיין, עם חברת קולומביה, נחשבה לפרשנות יוצאת מגדר הרגיל בזמנה. ראויים לציון גם הקונצ'רטי מס' 2 ו-3 של קאמי סן-סנס עם אורמנדי. בשנת 1968 הופיע לראשונה כפסנתרן ומנצח גם יחד (בניצוח מן המקלדת) בהקלטה של חברת קולומביה, שבה ניגן את הקונצ'רטי לפסנתר מס' 13 ו-17 של מוצרט וניצח על ה"קולגיום מוזיקום של פריז".

אנטרמון היה המנהל המוזיקלי של התזמורת הסימפונית של ניו אורלינס משנת 1980 עד 1986. הוא כיהן בתזמורת הסימפונית של דנוור (כיום התזמורת הסימפונית של קולורדו) כמנצח ראשי משנת 1986 עד 1988, וכמנהל מוזיקלי מ-1988 עד 1989. כמו כן היה אנטרמון מנצח ראשי של התזמורת הקאמרית של וינה וכיום הוא מנצח כבוד שלה. הוא מחזיק באותו תואר של התזמורת הקאמרית הישראלית.

אנטרמון ייסד את "פסטיבל המוזיקה הדו-שנתי של דנטו דומינגו" בשנת 1997. מאז 2002 הוא מכהן כמנצח אורח ראשי של תזמורת רדיו שנגחאי בסין. בעונת 06–2005 הנהיג אנטרמון את התזמורת הסימפונית של מינכן הן כמנצח והן כפסנתרן במסע הקונצרטים הראשון של התזמורת בארצות הברית. בספטמבר 2007 חזר אנטרמון לניו אורלינס כסולן, לפתיחת העונה השנייה של התזמורת הפילהרמונית של לואיזיאנה לאחר הוריקן קתרינה, בקונצ'רטו לפסנתר בסול מז'ור של ראוול.

## קישורים חיצוניים
* 

* Brief biography
* Columbia Artists Management
* Brief 2002 interview that includes an interesting discussion about stage fright
* Short 1968 news article mentioning his first dual-role recording

קטגוריה:פסנתרנים צרפתים
קטגוריה:מנצחים צרפתים
קטגוריה:צרפתים שנולדו ב-1934
מסדר אבירי הגריל

**מסדר אבירי הגריל** (בצרפתית: **Confrérie de la Chaîne des Rôtisseurs**) הוא ארגון גסטרונומי בינלאומי שנוסד בפריז, ומטרתו קידום ושימור של אמנות הבישול וערכים של הערכה וכיבוד מזון ויין גורמה. הארגון פועל ב-84 מדינות בעולם, ביניהן גם סניף ישראלי שנוסד בשנת 1968.

## אודות

שורשי הארגון בימי הביניים, בגילדת "צולי האווזים" שנוסדה בצרפת בשנת 1248, שקיבלה זכויות לצליית אווזים ואחר כך סמכויות נוספות בתחום הכנת מזון. בשנת 1610 העניק לארגון מלך צרפת, לואי ה-13 כתב זכויות מלכותי ושלט אצולה, המשמש היום כסמל המסדר.

בשנת 1950 הקימו קבוצה של שפים, ייננים ואנשי מקצוע בתחום הקולינרי (מהבולטים שבהם מבקר המסעדות וסופר האוכל קורנונסקי) את המסדר, שנועד להפגיש בין חובבי מזון גורמה לבין אנשי מקצוע בתחום, כשהם יונקים את מורשתם וסמליהם ממסדר "צולי האווזים" העתיק. החברים במסדר מחלקים לדרגות במערכת היררכית סדורה, לפי מקצוע וותק. טקס הקבלה לארגון כולל השבעה בלטינית וטקס הכתרה מסורתי עם חרבות.

כיום מונה הארגון כ-25,000 חברים בלמעלה משמונים מדינות בעולם. מטה המסדר שוכן בפריז.

## המסדר בישראל

סניף הארגון בישראל הוקם בשנת 1968 על ידי עורך הדין מוריס בנין, ובין המצטרפים הראשונים היה משה דיין. נכון ל-2024, מונה הסניף הישראלי כ-110 חברים, ביניהם בולטים הפרופסור אורית אבידב-אונגר, גב׳ אורית שפירא, דר׳ יצחק שפס, המלונאי בני יפהר, תמי לנצוט ליבוביץ והשפים חיים כהן, צ'רלי פדידה, ג׳וני גוריק, אדהם שפיק ואיתי פרקש. הנשיא הנוכחי של המסדר הוא שף עידן הלפרין (Chef Idan Halperin).

הסניף מתכנס אחת לכמה שבועות לארוחות חגיגיות באתרים קולינריים ברחבי הארץ ואחת למספר חודשים באירוע בעולם, במהלכם נאכפים כללי טקס וקוד לבוש פורמלי הכולל חליפות לגברים ושמלות ערב לנשים ושרשראות המסדר עם מדליות בצבעים שונים, בהתאם לדרגת החבר והוותק שלו במסדר. החברים אינם מחויבים להשתתף בכל האירועים. בהתאמה למטרת הארגון, מדובר בארוחות מוקפדות של מיטב השפים עם דגש על מצוינות קולינרית. על מנת להתקבל למסדר צריך המועמד לגייס שני ממליצים חברים.

## קישורים חיצוניים

* 
* אתר הסניף הישראלי
* ריטה גולדשטיין, מאחורי הקלעים: אבירי המזלג והמצקת, באתר וואלה!, 4 ביולי 2013
* 
* 
* 
* 
* 

קטגוריה:ארגונים בין-לאומיים
קטגוריה:גסטרונומיה
רחל ביהם

**רחל ביהם** (1924, זדונסקה וולה – 1944, אושוויץ) הייתה פעילת מחתרת בגטו לודז'.

ביהם נולדה בעיירה זדונסקה וולה כ-50 ק"מ מלודז'. לגטו לודז' נשלחה בקיץ של שנת 1942 עם אחיה ואחותה. בגטו הייתה חברה באיחוד תנועות הנוער הציוניות "חזית דור בני המדבר", ובמסגרת זו הייתה אחראית על שכבת הנערות.

ב-2 באוגוסט 1944 החל השלב האחרון בחיסול גטו לודז'. היהודים לא ידעו לאן מגרשים אותם וחשדו בגרמנים שניסו לשכנע שזה מעבר למקום עבודה חדש. ב-16 באוגוסט 1944 רחל ומשפחה נשלחו לעלות לרכבת והיא התנדבה לתעד את מסלול הנסיעה, ולהחביא את הפתק בקרון, מתוך מטרה שכאשר יחזרו הקרונות לגטו להטענת קבוצה נוספת של יהודים, יגיעו חבריה אל הפתק וידעו מהו היעד.
לצערה וצערם לא אמר להם השם אושוויץ דבר ולכן לא ידעו להיכן מובילים אותם.

סיפורה מתועד בשיר שחיבר חיים גורי, "רָחֵל ביהם מִלּוֹדְז'", על פזמונו החוזר:

## קישורים חיצוניים
* צילומים שלה והפתק שכתבה בדרכה לאושוויץ, באתר בית לוחמי הגטאות
* קורותיה באתר חומרי הדרכה למדריך ולמטייל בפולין.
* השיר "רחל" של חיים גורי באתר שירונט.
* 
* שרון גבע על שליחותה של רחל ביהם מגטו לודז' בבלוג אל מדף ספרי ההיסטוריה. 

קטגוריה:אסירים בגטו לודז'
קטגוריה:לוחמי מחתרת יהודים בשואה
קטגוריה:אסירים במחנה הריכוז אושוויץ
קטגוריה:אנשי מחתרת שנספו בשואה
קטגוריה:פרטיזנים יהודים מפולין
קטגוריה:פרטיזניות יהודיות
קטגוריה:פעילים פוליטיים שנספו במחנה ההשמדה אושוויץ
מיכאל מאיר (היסטוריון)

**מיכאל אלברט מאיר** (**Michael Albert Meyer**, נולד ב-15 בנובמבר 1937) הוא היסטוריון יהודי אמריקאי, פרופסור לתולדות עם ישראל בהיברו יוניון קולג' בסינסינטי, אוהיו. עמד בראש הקתדרה ע"ש אדולף אוקס להיסטוריה יהודית משך שנים רבות, והחל מ-2009 הוא פרופסור אמריטוס במוסד. ידוע כמומחה לתולדות היהדות הרפורמית ויהדות גרמניה בעת החדשה.

## קורות חיים
נולד בברלין. בשנת 1941 הצליחה משפחתו למלט עצמה מגרמניה הנאצית, זמן קצר לפני הפסקת הגירת היהודים באוקטובר אותה שנה, ולהגר לארצות הברית. הוא גדל בלוס אנג'לס. מאיר סיים בהצטיינות לימודים לתואר בוגר באוניברסיטת קליפורניה בלוס אנג'לס (UCLA), ובהמשך קיבל דוקטורט בהיברו יוניון קולג' בסינסינטי בשנת 1964. בין 1964 ל-1967 לימד בשלוחת מוסד זה בלוס אנג'לס, ולאחר מכן הצטרף לסגל הקמפוס הראשי של הקולג' בסינסינטי. הוא מלמד בקביעות גם בשלוחת היברו יוניון קולג' בירושלים (אחת לארבעה סמסטרים) ובמקביל כפרופסור אורח באוניברסיטה העברית בירושלים.

מאיר היה ממקימי האגודה ללימודים יהודיים בארצות הברית וכיהן כנשיאה בשנים 1978–1980. בשנים 2003–2006 עמד בראש המועצה המייעצת האקדמית במרכז להיסטוריה יהודית בניו יורק. מאז 1991 הוא מכהן כנשיא בינלאומי של מכון ליאו בק העוסק בחקר יהדות גרמניה וסניפיו בניו יורק, לונדון וירושלים. הוא גם יושב ראש ועדת הפרסומים של הוצאת ההיברו יוניון קולג' ועמית האקדמיה האמריקאית לחקר היהדות. ב-1996 זכה בפרס הקרן הלאומית לתרבות יהודית, בזכות "השפעה ניכרת על עמיתים ותלמידים".

מיכאל מאיר נשוי לרבה הרפורמית מרגלית מאיר. גם בנם הבכור הוא רב רפורמי, ומתגורר בישראל.

## כתביו
מיכאל מאיר פרסם שורת ספרים בתחומי התמחותו - תולדות יהדות גרמניה והיסטוריה של התנועה הרפורמית, חלקם ככותב וחלקם כעורך. כמו כן פרסם מאות מאמרים בתחומי מחקרו. כמה מספריו תורגמו לעברית:
* **בין מסורת לקדמה**, תולדות תנועת הרפורמה ביהדות, מרכז זלמן שזר, ירושלים, תש"ן.
* **צמיחת היהודי המודרני**: זהות יהודית ותרבות אירופית בגרמניה, 1824-1729, הוצאת כרמל, ירושלים, תשנ"א.
***יהדות בתוך המודרניות**: חיבורים על ההיסטוריה והדת היהודית, בהוצאת עם עובד, תל אביב, תשס"ז.
* **הרב [[ליאו בק]]: ייעוד דתי בעת סערה**, תרגם עמי אשר, הוצאת כרמל, 2024.

### עריכה
* **תולדות יהודי גרמניה בעת החדשה**, 4 כרכים, מרכז שז"ר, 2000.
* מבחר מכתביו של אברהם גייגר, הוצאת מרכז שז"ר, ירושלים, תש"ם.

## קישורים חיצוניים

* מיכאל מאיר באתר היברו יוניון קולג'

* דוד אלנסון, Michael A. Meyer and His Vision of Reform Judaism and the Reform Rabbinate.
* ריאיון עם מאיר 
* 
* 

קטגוריה:היסטוריונים יהודים אמריקאים
קטגוריה:חוקרי תולדות עם ישראל
קטגוריה:סגל היברו יוניון קולג'
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי היברו יוניון קולג'
קטגוריה:אמריקאים שנולדו ב-1937
לודוביק ז'ולי

**לודוביק ז'ולי** (בצרפתית: **Ludovic Giuly**; נולד ב-10 ביולי 1976 בליון) הוא כדורגלן עבר צרפתי ששיחק בעמדת הקיצוני הימני. לזכותו של ז'ולי 17 הופעות במדי בנבחרת צרפת.

## קריירה
ז'ולי החל את הקריירה המקצועית שלו בעיר הולדתו, בקבוצה אולימפיק ליון. בגיל 18, ב-1994, ערך את הופעת הבכורה בקבוצת הבוגרים. בעונה הראשונה שותף בשמונה משחקים בלבד, אבל בשתי העונות הבאות שלו במועדון שותף ב-73 משחקים בהם כבש 20 שערים (16 מהם בעונת 1996/97). במחצית הראשונה של עונת 1997/98 עדיין שיחק בליון, אך באמצע העונה עבר למונקו. במונקו זכה להערכה רבה ככדורגלן.

הוא שיחק במונקו במשך שבע עונות בסך הכול. בעקבות היכולת שהציג במונקו זכה לזימון ראשון לנבחרת צרפת בשנת 2000. הוא זכה עם קבוצתו באליפות בסוף אותה שנה. ובגביע הצרפתי ב-2003. ב-2004, הוביל ז'ולי את הקבוצה כקפטן שלה אל גמר ליגת האלופות. בגמר הפסידה הקבוצה לפורטו.

בקיץ אותה שנה שילם עבורו המועדון הספרדי ברצלונה 7 מיליון אירו. במהרה ביסס את מעמדו כקיצוני הימני הבכיר בקבוצה. למרות מספר פציעות בשריריו, הופיע ז'ולי בעונתו הראשונה ב-29 משחקי ליגה ובשישה נוספים בליגת האלופות, בסך הכול הבקיע 12 שערים, ועזר לברצלונה לזכות באליפות. מקומו של ז'ולי בברצלונה התערער עם עלייתו של ליונל מסי הצעיר ובואו של הנריק לארסון. אי לכך, בעונת 2005/06 נותר ז'ולי שחקן קבע בהרכב, פתח ב-20 משחקים, נכנס כמחליף בתשעה נוספים, והבקיע חמישה שערים. בחצי גמר ליגת האלופות הבקיע שער לרשתה של מילאן שבזכותו העפילה הקבוצה לגמר שנערך בפריז. בגמר ניצחה הקבוצה, ובכך השלימה דאבל - זכייה בליגת האלופות ובליגה הספרדית. העונה הבאה הייתה פחות מוצלחת מקודמתה. ז'ולי אמנם כבש את השער היחיד בסופר קאפ, שהביא לקבוצתו את התואר, ואף היה בין 50 המועמדים לתואר כדור הזהב, אך ברצלונה כשלה הן בליגה והן בליגת האלופות ובקיץ 2007 עבר ז'ולי לרומא, ששילמה עבורו 4.5 מיליון אירו.

ברומא שיחק עונה בודדת, הופיע ב-32 משחקי ליגה והבקיע שישה שערים. בתום העונה עבר לפריז סן-ז'רמן תמורת סכום העברה של 2.5 מיליון אירו.

בשנת 2011 חזר ג'ולי למונקו ששיחקה בליגת המשנה הצרפתית. ב-31 ביולי 2012 חתם בשורות לוריאן מליגת העל הצרפתית.

באוגוסט 2013 פרש ממשחק פעיל.

למרות ההודעה על פרישה ממשחק פעיל, בקיץ 2013 חתם ז'ולי באזרגס מהליגה השנייה בצרפת.

## נבחרת לאומית
את הופעת בכורתו בנבחרת צרפת ערך במרץ 2000 במשחק מול נבחרת סקוטלנד. אף על פי שלא נכלל בסגל הנבחרת ליורו 2000, הוא זכה לשחק יותר עם מינויו של ז'אק סנטיני לאימון הנבחרת ב-2002. הוא שותף עם הנבחרת בגביע הקונפדרציות ב-2003, ובזכות הצלחתו במונקו בעונת 2003/04 זומן ליורו 2004, אך פציעתו בגמר ליגת האלופות מנעה ממנו להשתתף ביורו. ז'ולי לקח חלק במשחקי ההעפלה של הנבחרת למונדיאל 2006, אך לא זומן אליו. את משחקו האחרון בנבחרת ערך ב-2005. בסך הכול ז'ולי הבקיע שלושה שערים ב-17 משחקים.

## תארים
;מונקו
*אליפות צרפת: 1999/00
*גביע הליגה הצרפתית: 2002/03
;ברצלונה
*אליפות ספרד: 2004/05, 2005/06
*ליגת האלופות: 2005/06
*הסופר קאפ הספרדי: 2006/07, 2005/06
;רומא
*הסופר קאפ האיטלקי: 2007
*קופה איטליה: 2008
;נבחרת צרפת
*גביע הקונפדרציות: 2003

## קישורים חיצוניים

* 

* פרופיל באתר מועדון הכדורגל ברצלונה

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ברצלונה
קטגוריה:כדורגלני אולימפיק ליון
קטגוריה:כדורגלני מונקו
קטגוריה:כדורגלני רומא
קטגוריה:כדורגלני פריז סן-ז'רמן
קטגוריה:כדורגלני לוריאן
קטגוריה:כדורגלני נבחרת צרפת
קטגוריה:ליון: כדורגלנים
קטגוריה:כדורגלני גביע הקונפדרציות 2003
קטגוריה:צרפתים שנולדו ב-1976
זכריה בראשי

חכם **זכריה בראשי** (נטען כי נולד בשנת ה'תר"ס, אפריל 1900, ללא סימוכין רשמיים – 6 במרץ 2017, ח' באדר ה'תשע"ז) היה דרשן ירושלמי, סופר ובעל אות "יקיר ירושלים" (1980). נודע בעיקר בשל גילו המבוגר.

## ביוגרפיה
זכריה בראשי נולד לשמחה ולאליהו בכפר בראשי שבכורדיסטן. לידתו לא תועדה במסמכים רשמיים ונטען כי נולד בשנת 1900 (ה'תר"ס), ומכך נובע שהיה האדם המבוגר ביותר בישראל. אביו, אשר עסק בין היתר באריגת שטיחים, לימד אותו את המלאכה והוא התפרנס ממנה. בכורדיסטן למד בתלמוד תורה, שם נהג גם לדרוש בפני הציבור. בשנת 1934 (ה'תרצ"ד) ניסה להשיג אישור עלייה לארץ ישראל, ובשנת 1936 (ה'תרצ"ו) הצליח לעלות במסגרת העלייה החמישית. בישראל החל לעבוד בעבודות בניין והמשיך לשאת דרשות בבתי כנסת. היה בין מקימי הארגון הארצי של יהודי כורדיסטן בישראל, וגם היה חלק מהמוציאים לאור של כתב העת "התחדשות" – כתב עת של יהודי כורדיסטן שפורסם במספר כרכים.

משנת 1950 (ה'תש"י) עבד במחלקת החינוך של עיריית ירושלים. שנים מאוחר יותר הכשיר עולים לעבוד כפועלים מטעם העירייה. בשנת ה'תש"ל (1970) היה בין חברי מועצת הפועלים בירושלים, חבר מרכז העובד הדתי ופעיל במסגרת ארגון הגמלאים.

אשתו ושלושה משמונת ילדיו נפטרו במהלך ימי חייו. הלך לעולמו ב-6 במרץ 2017 (ח' באדר ה'תשע"ז), ונקבר בהר המנוחות.

## הוקרה
בשנת 1980 (ה'תש"ם) נבחר להיות כ"יקיר ירושלים" עקב פועלו למען העיר ולמען העדה הכורדית. הוא קיבל את האות מידי נשיא המדינה, יצחק נבון ומראש עיריית ירושלים, טדי קולק.

תעודת "אזרח ותיק של כבוד" ניתנה לו מטעם סגנית השר לאזרחים ותיקים, לאה נס בשנת 2012.

## ספריו
* **ילקוט בראשי** - סדרת ספרים הכוללים דרשות על פרשיות השבוע וספר הזוהר, 1992 (ה'תשנ״ב)

## ראו גם
*ישראל קרישטל

## קישורים חיצוניים
* היהודי הזקן בעולם,
* אלחנן בליר, מאה ואחת עשרה שנים של תורה, אתר אחינו
* 
* 

קטגוריה:אנשי העלייה החמישית
קטגוריה:ישראלים ילידי כורדיסטן
קטגוריה:יקירי ירושלים
קטגוריה:ישראלים שהגיעו לגיל מאה
קטגוריה:יהודים שהגיעו לגיל 110
קטגוריה:מחברי ספרי דרוש
קטגוריה:פרשני ספר הזוהר
קטגוריה:ישראלים שנולדו ב-1900
קטגוריה:ישראלים שנפטרו ב-2017
קטגוריה:יהודים הקבורים בהר המנוחות
בגלמה

**בַּגְלָמָה** (בטורקית: **Bağlama**; ביוונית: **Μπαγλαμάς**) היא כלי פריטה העשוי עץ, בעל שלושה מיתרי מתכת כפולים, שמקורו בטורקיה ובתרבויות שונות בסביבת אסיה המזרחית והתיכונה. בימי הביניים עם מסעות הכיבוש של המונגולים, הגיעה הבגלמה למזרח התיכון. הבגלמה החליפה את הסאז הטורקי שהיה עד אז עשוי מעור ובעל מיתרי שער זנב סוס. בטורקית, משמעות המילה Bağlama (מבוטאת "בלאמה") היא "קשירה", על שום המיתרים הקשורים בכלי. כמו כלי פריטה רבים גם לבגלמה יש גרסה חשמלית. ניתן לנגן בבגלמה באמצעות מפרט או באמצעות פריטה באצבע. הבוזוקי היווני המסורתי הוא כלי נגינה שהתפתח מאוחר יותר מגיטרה.

נגני בגלמה בישראל: מארק אליהו, יהודה פוליקר, תומר כץ

## קישורים חיצוניים

* ההיסטוריה של הבגלמה
* 
* 
* 

קטגוריה:כלי פריטה
קטגוריה:מילים וביטויים בטורקית
קטגוריה:כלי נגינה עתיקים
קטגוריה:טורקיה: המצאות
קטגוריה:כלי נגינה מזרחיים
האיגרת אל פילימון

**האיגרת אל פילימון** היא אחת מאיגרות הרועה (שלוש מהאיגרות מבין איגרות פאולוס) שנכתבה על ידי השליח פאולוס (שאול התרסי). האיגרת היא אחד מספרי הברית החדשה – כתבי הקודש של הנצרות.

האיגרת, שדנה בעיקר בנושא המחילה, היא הקצרה מבין איגרות פאולוס וכוללת רק 355 מילים (ביוונית) ו-25 פסוקים. בתחילת האיגרת מזכיר פאולוס את טימותיאוס, בן לווייתו. 

## מחבר האיגרת
מרבית החוקרים סבורים כי איגרת זו אכן נכתבה על ידי פאולוס בין השנים 57–62 לספירה בערך. האיגרת נכתבה בעת שהותו של פאולוס בכלא - ככל הנראה ברומא או באפסוס, והוא כותב לנוצרי בשם פילימון (אשר התגורר ככל הנראה בקולוסה) וכן לאישה בשם אפיה (ככל הנראה אשתו של פילימון) ולאדם נוסף בשם ארכיפוס.

## תוכן האיגרת
פילימון היה בעל עבדים עשיר, ולכן נערכו בביתו רחב הידיים מפגשים של הקהילה הנוצרית המקומית. פאולוס כותב לפילימון בשמו של אונסימוס, עבדו של פילימון - עבד אשר "הופרד" מביתו של פילימון לאחר שהיה "חסר תועלת" עבורו (משחק מילים עם שמו של אונסימוס, שמשמעו "בעל תועלת"). 

החוקרים סבורים כי אונסימוס ברח מבית אדונו, פגש את פאולוס והתנצר - ופאולוס שולח אותו חזרה לבית אדונו ובמכתב דן בסליחה שהאדון צריך לסלוח לעבד. 

## פרשנויות
מרטין לותר כינה את האיגרת בשם "חנופה קדושה". פאולוס מצווה על פילימון לפעול מתוך רחמים נוצריים, ומאידך משתמש בסמכותו כשליח ומורה לו, מתוך חובת ציות רוחנית, לפעול לפי הנחיותיו ולקבל את אונסימוס שוב לביתו - "לא כעבד, אלא כיותר מעבד, כאח אהוב" (פסוק 16). לותר טוען כי פאולוס לא שינה את מעמדו של העבד ושמר על הסטטוס קוו. השאלה האם האיגרת מטיפה לשוויון של פילימון מול אונסימוס או רק למחילת האדון לעבד, נותרה במחלוקת.

בעת הוויכוח בשאלת העבדות בארצות הברית, קודם למלחמת האזרחים האמריקאית, הסתמכו שני הצדדים בוויכוח זה על האיגרת, כל אחד לפי פירושו, במטרה לבסס את טענותיהם.

## קישורים חיצוניים

*האיגרת בעברית תרגום: פרנץ דליטש
* 

## הערות שוליים

קטגוריה:הברית החדשה
פילימון
האיגרת אל הקולוסים

**האיגרת אל הקולוסים** היא איגרת שנכתבה, על פי האמור בה, על ידי השליח פאולוס ומהווה אחת מספרי הברית החדשה - כתבי הקודש של הנצרות.

האיגרת ממוענת לקהילה הנוצרית בקולוסאה.

## מחבר האיגרת
על פי האמור באיגרת, פאולוס הוא שכתב אותה. כיום החוקרים חלוקים בדעתם אם אכן היא נכתבה על ידי פאולוס או שמדובר באיגרת מאוחרת שנכתבה לאחר מותו ומשויכת לו. מחד, באיגרת מופעים 48 מילים אשר אינן מופיעות ביתר האיגרות שכתב פאולוס; 33 מתוך מילים אלה אינן מופיעות באף ספר אחר מספרי הברית החדשה. מאידך, יש דמיון רב בין האיגרת לבין האיגרת הראשונה אל התסלוניקים אשר אין מחלוקת שנכתבה על ידי פאולוס.

יש חוקרים שסבורים שהאיגרת נכתבה על ידי טימותיוס, עוזרו של פאולוס.

## מועד כתיבת האיגרת
האיגרת נכתבה אל הקהילה הנוצרית בעיר קולוסאה - עיר קטנה בסמוך לאפסוס. פאולוס לא ביקר בעיר זו, ותושביה נוצרו על ידי אפפרס. האיגרת נכתבה על ידי פאולוס בעת שהותו בכלא ברומא (בפעם הראשונה בה נכלא ברומא - על פי מעשי השליחים ט"ז 28 - 30) - ככל הנראה בשנת 62 לספירה, זמן קצר לאחר שכתב את האיגרת אל האפסים.

אם נכתבה האיגרת על ידי אחד מתלמידיו, היה זה ככל הנראה בשנות ה-80 של המאה הראשונה.

## תוכן האיגרת
באיגרת יוצא פאולוס כנגד דעות שגויות שהיו לקהילה הנוצרית המקומית, וכנגד ניסיון לשלב תורות של מיסטיקה ואסקפיזם בנצרות.

האיגרת מורכבת משני חלקים: חלק תאורטי (פרקים א', ב') וחלק מעשי (פרקים ג', ד'). 

## קישורים חיצוניים

* תרגומים של האיגרת לשפות שונות
* תרגום האיגרת לאנגלית
* הערות על האיגרת

קטגוריה:הברית החדשה
קולוסים
מנהל רשת

**מנהל רשת** או **מִנְהֲלַן רֶשֶׁת** הוא מקצוע ששייך לתחום טכנולוגיית המידע ובפרט לתחום רשתות מחשבים.

תפקיד מנהל רשת הוא לנהל את הרכיבים המרכיבים את רשת המחשבים של ארגון, בכלל זה הוא אחראי על ציוד החומרה הרלוונטי, כדוגמת כרטיסי הרשת, מודמים, רכזות, מתגים, נתבים. מתוקף תפקידו מנהל הרשת מבצע הגדרות והתקנות של ציוד רשת, תחזוקה של הציוד, ניטור פעולתו התקינה, והתקנה ותחזוקה של תוכנות המשמשות לניהול וניטור רשתות מחשבים. לרוב מנהל הרשת יתמקד בשמירה וניטור של תקינות תשתיות ה-LAN ה-WAN של הארגון, ובפריסת שרתים. עם זאת לעיתים הגדרת התפקיד בארגון מסוים יכולה להכיל גם תכנון רשתות מחשבים חדשות ואבטחת הרשתות (נדרשת הכשרה ייעודית).  

הפעולות שמבצע כל מנהל רשת יכולות להשתנות מארגון לארגון, ובין תקופות שונות, אך כוללות בעיקר:
* הקצאת כתובות רשת לאמצעים השונים.
* הגדרת אופן הפעולה של פרוטוקולי תקשורת, פרוטוקולי ניתוב וטבלאות ניתוב בארגון.
* ניהול ה-Directory service ואמצעי אימות המשתמשים.
 
בנוסף לכך, נפוץ אך לא מחייב שמנהלי רשת יבצעו גם ניהול והגדרה של מנהלי התקנים בציוד המחובר לרשת (כגון מחשבים, מדפסות רשת וכו'), ותחזוקה של שרתים שונים, כגון שרתי קבצים, שערים (Gateway),  VPN, מערכות לגילוי פריצות אבטחה, ועוד.

למנהל הרשת חשוב להכיר את מבנה הרשת עליה הוא אחראי, כולל חלוקת הכתובות והחלוקה הלוגית של הרשת (Subnet mask). בנוסף, חשוב שיכיר את שלל המערכות העושות שימוש בתשתית הרשת שעליה הוא אחראי, ובאופן השימוש שלהן ברשת (עומסים, קצבים וכו'). בנוסף, חשוב שיכיר את קווי התקשורת של הארגון אל מחוץ לארגון.

## מנהל רשתות בארגון
בארגון גדול שבו מספר רב של משתמשים ואנשי מחשבים, קיימים מספר בעלי תפקידים מגוונים ומשלימים זה את זה: טכנאי, מנהל מערכת, מנהל תקשורת חיצונית (WAN), מנהל רשתות (LAN), תומך טכני. 

בארגון קטן, משולבים כל המקצועות של עולם התשתיות או חלקם בתפקיד אחד, אשר בישראל נהוג לכנותו "מנהל רשת" או "מנהל רשתות". בחו"ל, נהוג יותר המונח "System Administrator" למי שעוסק יותר במערכות ההפעלה, ו-"Network Administrator" למי שעוסק יותר בצד התקשורת. 

מנהל רשתות בארגון בינוני או קטן, נאלץ להתמודד גם עם משימות שבארגון גדול יותר מאפיינות את תפקיד "טכנאי אבטחת מידע". המדובר בסט של משימות הנוגעות להתקנה, להגדרה, לתפעול ולתחזוקה של כלי אבטחת מידע: חומת אש, מערכת לגילוי חדירות, מערכת למניעת חדירות, אנטי וירוס, VPN, אמצעים ביומטריים ועוד.

## הכשרה מקצועית
גופים שונים מעניקים הסמכות לתפקיד מנהל רשת. הקורסים מבוססים בעיקר על הסמכת MCSA של מיקרוסופט (בעבר נקראה MCITP), לינוקס (LPIC), קורס CCSA של חברת CheckPoint וקורס CCNA של חברת Cisco. בנוסף לידע הבסיסי בניהול רשתות ישנן התמחויות משנה, כגון התמחות בתקשורת או באבטחת מידע או במסדי נתונים. חברות אחרות מעניקות הסמכות בתחומי משנה, כדוגמת אבטחת מידע.

*
קטגוריה:מקצועות המחשוב
אוסוואלד קאבאסטה

**אוסוואלד קאבאסטה** (בגרמנית: **Oswald Kabasta**; 29 בדצמבר 1896 - 6 בפברואר 1946) היה מנצח אוסטרי.

## חייו
קאבאסטה נולד במיסטלבאך, אוסטריה ולמד אצל המלחין פרנץ שמידט. בשנת 1931 התמנה לראש מחלקת הניצוח באקדמיה של וינה. באותה תקופה כיהן גם כמנהל מוזיקלי ברדיו וינה. בשנת 1938 היה למנצח הראשי של התזמורת הפילהרמונית של מינכן. פרשנויותיו, בייחוד ליצירות אנטון ברוקנר, זוכות להערכה גבוהה על העוצמה והדחף הרתמי המאפיינים אותן. אדריאן בולט סמך ידיו על ניצוחו, כפי שהתבטא בשידור רדיו בשנת 1938:

קאבאסטה היה תומך נלהב במשטר הנאצי. אחרי האנשלוס בשנת 1938, חתם על מכתביו במילים "הייל היטלר!".

לאחר מלחמת העולם השנייה, אסרו בעלות הברית על קאבאסטה לעבוד כמנצח כאשר הודה כי הגיש בקשה להצטרף למפלגה הנאצית (אף כי טען, כי "בלבו פנימה התנגד לנאצים").

באוקטובר 1945 הורו רשויות הדנאציפיקציה לעיריית מינכן להפסיק את תשלום משכורתו. רצוץ ומדוכא עקב פיטוריו והורדתו בדרגה למעמד של "פועל פשוט", איבד עצמו לדעת בקופשטיין, אוסטריה, בשנת 1946.

## ביצועי בכורה חשובים
* פרנץ שמידט, "הספר בעל שבעת החותמות", אורטוריה, התזמורת הסימפונית של וינה, וינה, 15 ביוני 1938

## קישורים חיצוניים


* Oswald Kabasta Discography
* Oswald Kabasta biography


## הערות שוליים




קטגוריה:מנצחים אוסטרים
קטגוריה:הונגרים שנולדו ב-1896
קטגוריה:אוסטרים שנפטרו ב-1946
Studies in Contemporary Jewry

ממוזער|כריכתו של הגיליון ה-17, משנת 2001
**Studies in Contemporary Jewry** הוא כתב עת היוצא מטעם המכון ליהדות זמננו שבאוניברסיטה העברית בירושלים ועוסק בעולם היהודי בעת החדשה, כתב העת יוצא בהוצאת אוניברסיטת אוקספורד בעיר ניו יורק. כתב העת יוצא פעם בשנה, בפורמט של ספר, מאז שנת 1986, כל כרך מוקדש לנושא מיוחד, יוזמו היה פרופסור משה דייוויס, שעמד אותה עת בראש המכון ליהדות זמננו. עורכי כתב העת הראשונים היו יונתן פרנקל, פיטר מדינג, ועזרא מנדלסון. כעת העורכים הם אלי לדרהנדלר, ענת הלמן, ועוזי רבהון.

כל כרך מיוחד לנושא מרכזי ומונה כעשרה מאמרים ובנוסף לכך הוא כולל ביקורות ספרים רבות. בין נושאי כתבי העת היו: אמנות יהודית, מוזיקה יהודית, ספרות יהודית, אלימות ויהודים, יהדות אמריקה, יהודים וספורט, היהודים ממזרח אירופה במערב אירופה, יהדות המזרח, השואה, יהודים וערים, יהודים וקומוניזם, היהודים והפרוטסטנטים.

קטגוריה:האוניברסיטה העברית בירושלים: כתבי עת
קטגוריה:כתבי עת למדעי היהדות
גביע המלך הספרדי בכדורסל

**גביע המלך בכדורסל** (בספרדית: **Copa del Rey de Baloncesto**) היא התחרות המשנית בכדורסל הספרדי והשנייה בחשיבותה, אחרי ליגת העל הספרדית. התחרות הראשונה שוחקה ב-1933, תחרות הכדורסל הראשונה בספרד, דאז. במשך השנים התחרות הפכה תהפוכות רבות שביניהן שינויי שיטת הגביע ושמו הרשמי של הגביע לשמו הנוכחי. בטורניר משתתפות 8 קבוצות.

## שיטת המשחק

בגביע הספרדי מתחרות רק שמונה הקבוצות הראשונות בליגה הראשונה בסיום הסיבוב הראשון. המשחקים מנוהלים בשיטת גביע במשך כל שלבי הטורניר, כשכל המשחקים משוחקים באולם שנקבע מראש כל שנה.

## היסטוריית משחקי הגמר
### גביע ספרד בכדורסל

### גביע המלך

## זכיות לפי קבוצה
* **[[מועדון הכדורסל ריאל מדריד|ריאל מדריד]]: 29**
** 1951, 1952, 1954, 1956, 1957, 1960, 1961, 1962, 1965, 1966, 1967, 1970, 1971, 1972, 1973, 1974, 1975, 1977, 1985, 1986, 1989, 1993, 2012, 2014, 2015, 2016, 2017, 2020 ,2024
* **[[ברצלונה (כדורסל)|ברצלונה]]: 27**
** 1943, 1945, 1946, 1947, 1949, 1950, 1959, 1978, 1979, 1980, 1981, 1982, 1983, 1987, 1988, 1991, 1994, 2001, 2003, 2007, 2010, 2011, 2013, 2018, 2019, 2021, 2022
* **[[חובנטוד בדאלונה]]: 8**
** 1948, 1953, 1955, 1958, 1969, 1976, 1997, 2008
* **[[קאחה לבורל ויטוריה]]: 6**
** 1995, 1999, 2002, 2004, 2006, 2009
* **[[אסטודיאנטס מדריד]]: 3**
** 1963, 1992, 2000
* **[[ריו קלאב מדריד]]: 2**
** 1933, 1936
* **[[לאייטה]]: 2**
** 1942, 1944
* **[[פיקאדרו ברצלונה]]: 2**
** 1964, 1968
* **[[סרגוסה (כדורסל)|סרגוסה]]: 2**
** 1984, 1990
* **[[אוניקאחה מאלגה]]: 2**
** 2005, 2023
* **[[סוקיטה פטרי]]: 1**
** 1935
* **[[לה הוספיטאלט]]: 1**
** 1940
* **[[אספניול (כדורסל)|אספניול]]: 1**
** 1941
* **[[מועדון הכדורסל מנרסה|ריקו מנרסה]]: 1**
** 1996
* **[[פאמסה ולנסיה]]: 1**
** 1998

## קישורים חיצוניים

* 
* אתר התאחדות הכדורסל הספרדית

## הערות שוליים

ספרד
קטגוריה:תחרויות כדורסל בספרד